Cuneiform Tablet Kt 94/k 1754 (AKT 6a 132)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na {d}MAR.TU-ba-ni a-šùr-i-mì-tí ṣí-lu-lu a-šùr-dan LUGAL-{d}IM PUZUR₄-a-šùr ù en-um-a-šùr qí-bi-ma um-ma ša-lim-a-šùr-ma a-na PUZUR₄-a-šùr qí-bi-ma i-nu-mì a-na a-lim{ki} tù-ur-da-ni um-ma a-na-ku-ma KÙ.BABBAR i-na KÙ.BABBAR-pí-a a-bu-ša-lim i pu-ùḫ-im il₅-qé-ma a-na ší-a-ma-tim i-dí-na-kum-ma i-na ṭup-pí-im šu-um-kà ú-du ki-ma KÙ.BABBAR-pí tal-qé-ú-ni i-nu-mì a-na a-lim{ki} ta-li-ku aṣ-ba-at-kà-ma ší-bi áš-ku-na-ku-um um-ma a-na-ku-ma KÙ.BABBAR <big_gap> ú ší-a-ma-tí-šu a-na ma-nim lá tù-ša-ar a-na ba-áb DINGIR šé-ru-dí-im a-zi-iz-ma pu-šu-ki-in ú e-ba-ru-tí uš-ta-ḫi-du-ni-ma ú-lá uš-té-ri-id-kà um-ma a-na-ku-ma a-ḫu-um ú eb-ru-um i-a-tí ú-ma-am i-a-tí a-na lá a-we-lim ta-al-qé-a-ni-ma lu-qú-tám ša iš-tù a-lim{ki} i-na KÙ.BABBAR-pì-a tù-šé-ṣí-a-ni-ni a-na šu-be-lim ù en-na-sú-in me-er-e i-dí-a-bi-im tù-ta-šé-er a-ḫi a-ta me-er-i a-ta ú-la ša a-wa-tim a-na-ku ú a-ta i-ḫi-id-ma lu-qú-tám a-šar ta-dí-nu a dí ni ma <gap> a-na ša ki-ma i-a-tí dí-in